text: Вядомы беларускі журналіст Віктар Хурсік зазначыў, што Анатоль Яўхімавіч – былы кадравы афіцэр. Ён быў і застанецца для вялікага кола афіцэраў Узброеных Сіл Беларусі прыкладам патрыятызма і шчырай любові да Беларусі. Спадар Віктор распавёў, што яму давялося бачыцца з Анатолем Яўхімавічам у самыя апошнія дні яго жыцця і яго дзівіла тое, што Белы не скардзіўся на боль, а пераносіў смяротную хваробу стаічна, дзяліўся сваімі думкамі і планамі на будучыню.
  Пасля асвячэння помніка А. Беламу на старадарожскіх гарадскіх могілках, усе родныя і госці Старых Дарог наведалі і ўсклалі кветкі на могілу бацькоў Анатоля Яўхімавіча. Затым была праведзена мемарыяльная экскурсія па залах Музея выяўленчага мастацтва, які стварыў Анатоль Белы. Прысутныя азнаёміліся са стэндам, прысвечаным кіраўніку «Спадчыны», а брат Анатоля Белага – Міхаіл Яўхімавіч распавёў пра тое, як агульнымі намаганнямі быў устаноўлены 12-тонны валун, на якім быў у мінулым годзе быў умацаваны бюст А. Белага. Асаблівае хваляванне выклікаў расповед удавы А. Белага, Алы Мікалаеўны пра гісторыю скульптуры анёла, які сустракае наведвальнікаў Музея.